
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Αθλητικός Οργανισμός Δ.Περάματος».. 1 
Έγκριση Οργανισμού Εσωτερικής Υπηρεσίας του 

Αναπτυξιακού Συνδέσμου Τροιζηνίας. 2 

Παράταση ισχύος απαγόρευσης κυνηγίου ορισμένου 
χρόνου στις θέσεις « Αλωνάκι - Ασπρομάτι - Πουρί- 
Κουτσοπυργάκι - Μαρούλα» περιφερείας Δήμου 
Σηπιάδος Ν. Μαγνησίας. 3 


ΑΠΟΦΑΣΕΙ Σ 

Αριθ. 07/ΔΤΑ/10299 (1) 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Αθλητικός Οργανισμός Δ.Περάματος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Τοπι¬ 
κή Αυτοδιοίκηση & άλλες διατάξεις». 

2. Τις διατάξεις του άρθρου 16 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

3. Τις διατάξειςτου άρθρου 198 παρ.2του π.δ. 410/1995. 

4. Τιςδιατάξειςτου άρθρου 12του ν. 1188/1981, όπως 
έχει αντικατασταθεί και τροποποιηθεί από τις διατάξεις 
του άρθρου 26 του ν. 1832/1989, της παρ. 6 άρθρου 26 
του ν. 2130/1993 (ΦΕΚ Α'/62), καθώς και της παρ. 5 άρ¬ 
θρου 8 ν. 2307/1995 (ΦΕΚ Α'/113). 

5. Την οικ. 16978/12.11.2003 (ΦΕΚ/1693/Β'/18.11.2003) 
απόφαση σχετικά με μεταβίβαση αρμοδιοτήτων και εξου¬ 
σίας υπογραφής με εντολή Γενικού Γραμματέα στο Γενι¬ 
κό Δ/ντή Περιφέρειας. 

6. Τη 16/2004 απόφαση του Διοικητικού Συμβουλίου του 
Ν.Π.Δ.Δ. «Αθλητικός Οργανισμός Δ.Περάματος». 

7. Τη 224/2004 σε ορθή επανάληψη απόφαση του Δη¬ 
μοτικού Συμβουλίου Περάματος 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ν. Πειραιά, όπως διατυπώθηκε 
στο 15ο/2005 (13ο θέμα) πρακτικό του, αποφασίζουμε: 


Εγκρίνουμε τον Οργανισμού Εσωτερικής Υπηρεσίας 
του Ν.Π.Δ.Δ. «Αθλητικός Οργανισμός Δ.Περάματος» ως 
εξής: 

Άρθρο 1 ° 

ΔΙΑΡΘΡΩΣΗ ΥΠΗΡΕΣΙΩΝ 

Όλες οι υπηρεσίες του ΑΘΛΗΤΙΚΟΥ ΟΡΓΑΝΙΣΜΟΥ ΔΗ¬ 
ΜΟΥ ΠΕΡΑΜΑΤΟΣ συγκροτούνται σε μία. 

Άρθρο 2° 

Η υπηρεσία αποτελείται από τα παρακάτω επιμέρους 
τμήματα: 

1. Τμήμα διοικητικών και οικονομικών υπηρεσιών, 

2. Τμήμα αθλητικής ανάπτυξης, πολιτιστικών δραστη¬ 
ριοτήτων και διαχείρισης αθλητικών προγραμμάτων, 

3. Τμήμα κατασκευής και συντήρησης αθλητικών έργων 
και εγκαταστάσεων. 

Άρθρο 3° 

1. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

α) γραφείο Δ.Σ., γραμματείας και τύπου 

β) γραφείο προσωπικού και οικονομικής διαχείρισης 

2. ΤΜΗΜΑ ΑΘΛΗΤΙΚΗΣ ΑΝΑΠΤΥΞΗΣ, ΠΟΛΙΤΙΣΤΙΚΩΝ 
ΔΡΑΣΤΗΡΙΟΤΗΤΩΝ ΚΑΙ ΔΙΑΧΕΙΡΙΣΗΣ ΑΘΛΗΤΙΚΩΝ ΠΡΟ¬ 
ΓΡΑΜΜΑΤΩΝ 

α) γραφείο προώθησης λειτουργίας αθλητικών ακαδη- 
μιών και επίβλεψης αθλητικών χώρων. 

β) γραφείο δημοσίων σχέσεων, σχεδιασμού-διοργάνω- 
σης αθλητικών και πολιτιστικών εκδηλώσεων. 

γ) γραφείο προώθησης και λειτουργίας αθλητικών ακα- 
δημιών, κολυμβητηρίου, επίβλεψης χώρων κολυμβητηρί¬ 
ου, σχεδιασμού και διοργάνωσης αθλητικών και πολιτι¬ 
στικών εκδηλώσεων στο χώρο αυτού. 

3. ΤΜΗΜΑ ΚΑΤΑΣΚΕΥΗΣ ΚΑΙ ΣΥΝΤΗΡΗΣΗΣ ΑΘΛΗΤΙ¬ 
ΚΩΝ ΕΡΓΩΝ ΚΑΙ ΕΓΚΑΤΑΣΤΑΣΕΩΝ 

α) γραφείο τεχνικών και οικονομικών μελετών 

β) γραφείο συντήρησης και κατασκευής αθλητικών έρ¬ 
γων και εγκαταστάσεων. 

Άρθρο 4° 

ΑΡΜΟΔΙΟΤΗΤΕΣ ΤΜΗΜΑΤΩΝ 

Οι αρμοδιότητες κάθε τμήματος που αναφέρεται στον 
παρόντα Ο.Ε.Υ. καθορίζονται ως εξής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. ΤΜΗΜΑΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Γραφείο Προϊσταμένου 

• Προΐσταται επιβλέπει και καθοδηγεί τους υπαλλή¬ 
λους του τμήματος. 

• Παραλαμβάνει και διεκπεραιώνει την αλληλογραφία 
του Αθλητικού Οργανισμού και την μοιράζει σε κάθε αρ¬ 
μόδιο. 

• Συγκεντρώνει, παρακολουθεί και κοινοποιεί στις αρ¬ 
μόδιες υπηρεσίες του Α.Ο. τους νόμους, διατάγματα, 
αποφάσεις, εγκυκλίους κ.λ.π. των διαφόρων Αρχών και 
Υπηρεσιών και φροντίζει για την υλοποίηση τους. 

• Εισηγείται στο Διοικητικό Συμβούλιο όλα τα θέματα 
που αφορούντο τμήματου. 

• Έχει την ευθύνη για την κατάρτιση του Προϋπολογι¬ 
σμού εσόδων - εξόδων κάθε έτους μέσα στις νόμιμες προ¬ 
θεσμίες μαζί με το γραφείο οικονομικής διαχείρισης. 

• Παρακολουθεί την πορεία εκτέλεσης του Προϋπολο¬ 
γισμού και εισηγείται στο διοικητικό Συμβούλιο για την 
αναμόρφωση αυτού με την εγγραφή νέων εσόδων και την 
χορήγηση συμπληρωματικών ή εκτάκτων πιστώσεων. 

• Παραδίδει τα έσοδα από τις εισφορές των αθλουμέ¬ 
νων στην Ταμειακή υπηρεσία του Δήμου. 

• Ελέγχει σε συνεργασία με το γραφείο οικονομικής 
διαχείρισης τις πραγματοποιούμενες προμήθειες. 

• Ελέγχει τη δαπάνη που προέρχεται από το σύνολο 
των πραγματοποιούμενων στα αθλητικά προγράμματα 
ωρών από τους καθηγητές Φυσικής Αγωγής. 

Α) Γραφείο Διοικητικού Συμβουλίου, γραμματείας και 
τύπου. 

• Επιμελείται την κατάρτιση και την εμπρόθεσμη κοινο¬ 
ποίηση της ημερήσιας διάταξης του Διοικητικού Συμβου¬ 
λίου (τρειςημέρες) συγκέντρωση των στοιχείων που χρει¬ 
άζονται για να είναι πλήρεις οι εισηγήσεις προς το σώμα. 

• Στους διοικητικούς συμβούλους αν ζητηθούν δίνο¬ 
νται απλά αντίγραφα των εισηγητικών όλων των θεμάτων 
της ημερήσιας διάταξης, 

• Τηρεί τα πρακτικά των συνεδριάσεων με τις αποφά¬ 
σεις τις οποίες συντάσσει και υποβάλλει στην αρμόδια για 
την έγκριση τους διοικητική αρχή και τηρεί ευρετήριο αυ¬ 
τών. 

• Εκδίδειτιςαποφάσειςτου Προέδρου και τηρεί το σχε¬ 
τικό φάκελο και αρχείο αυτών. 

• Φροντίζει για την παραλαβή, πρωτοκόλληση, συσχέ- 
τιση, διεκπεραίωση όλων των εισερχομένων εγγράφων. 

• Τηρεί όλα τα κατά το νόμο σχετικά βιβλία, δακτυλο¬ 
γραφεί, παραβάλλει, αναπαράγει (φωτοτυπίες) και διεκ- 
περαιώνειτην αλληλογραφία του Αθλητικού Οργανισμού 
που απευθύνεται προς όλες τις υπηρεσίες ή δημότες. 

• Παρακολουθεί τα φαξ. Και στέλνει τα έγγραφα με αυ¬ 
τά. 

• Διενεργεί τις δημοσιεύσεις, τοιχοκολλήσεις των απο¬ 
φάσεων του Διοικητικού Συμβουλίου. 

• Φυλάσσει και συντηρεί τα έγγραφα όλων των υπηρε¬ 
σιών και είναι υπεύθυνο για την σωστή αρχειοθέτηση 
τους. 

• Διοργανώνει συνεντεύξεις τύπου της διοίκησης όταν 
αυτό κρίνεται χρήσιμο από το Δ.Σ. του Οργανισμού. 

• Εκδίδει τα απαραίτητα δελτία τύπου, τηρώντας σχε¬ 
τικό αρχείο. 

• Τηρεί φωτογραφικό αρχείο καθώς και αρχείο των 
δραστηριοτήτων του Αθλητικού Οργανισμού. 


Β) Γ ραφείο προσωπικού και οικονομικής διαχείρισης. 

• Φροντίζει για την εφαρμογή των διατάξεων της ισχύ- 
ουσας κάθε φορά νομοθεσίας σχετικά με την υπηρεσιακή 
κατάσταση του πάσης φύσεως προσωπικού του Αθλητι¬ 
κού Οργανισμού. Εισηγείται, καταρτίζει και εκτελεί τις 
αποφάσεις της Διοίκησης και τη σχετική αλληλογραφία 
περί διορισμών, προαγωγών, απολύσεων, αποδοχής πα¬ 
ραιτήσεων, μεταθέσεων, τοποθετήσεων, πειθαρχικού δι¬ 
καίου, χορηγήσεων αναρρωτικών κανονικών και λοιπών 
αδειών, παροχής κάθε μισθολογικής προσαύξησης 
κ.λ.π., τωντακτικών και έκτακτων υπαλλήλων. 

• Εισηγείται στο Υπηρεσιακό Συμβούλιο κάθε υπόθεση 
των υπαλλήλων που ανήκει κατά νόμο στην αρμοδιότητα 
του και στη συνέχεια ενεργεί κατάλληλα πάνω στις γνω¬ 
ματεύσεις ή αποφάσεις που εκδόθηκαν από αυτό. 

• Καταρτίζει τα προγράμματα των ωρών εργασίας και 
της υπηρεσίας των υπαλλήλων κατά τις μη εργάσιμες 
ημέρες και ώρες. 

• Εκδίδει τα πάσης φύσεως πιστοποιητικά και βεβαιώ¬ 
σεις των μόνιμων και εποχιακών υπαλλήλων. 

• Τηρεί τους ατομικούς φακέλους των εργαζομένων 
στο Αθλητικό Οργανισμό. 

• Διαχειρίζεται κάθε υπόθεση που σχετίζεται με την κοι¬ 
νωνική ασφάλιση των εργαζομένων στο Αθλητικό Οργα¬ 
νισμό. 

• Καταρτίζει σε συνεργασία με τις αρμόδιες υπηρεσίες 
το σχέδιο του προϋπολογισμού εσόδων-εξόδων και την 
εισηγητική έκθεση προς το Διοικητικό Συμβούλιο. 

• Συγκεντρώνει, ελέγχει και καταχωρεί στα λογιστικά 
βιβλία τα αποτελέσματα της εκτέλεσης του προϋπολογι¬ 
σμού εσόδων-εξόδων. 

• Φροντίζει για την τήρηση μισθολογίου, την έκδοση 
τωνΧΕΠτης μισθοδοσίας του προσωπικού καθώς καιτην 
έκδοση των αιτήσεων, βεβαιώσεων για χρήση της Οικο¬ 
νομικής Εφορίας. 

• Επιμελείται την εκκαθάριση πληρωμής κάθε δαπάνης 
του Αθλητικού Οργανισμού, ελέγχει την πληρότητα και 
νομιμότητα κάθε δαπάνης, καθώς και αν υπάρχει αντί¬ 
στοιχη πίστωση στον προϋπολογισμό. 

• Μεταβιβάζει τα ΧΕΠ στο Δημοτικό Ταμείο για την πλη¬ 
ρωμή των δικαιούχων, 

• Τηρεί το λογαριασμό των υπόλοιπων και ενημερώνει 
όλα τα από την νομοθεσία προβλεπόμενα βιβλία (μισθο¬ 
λόγιο, εισερχομένων εντολών, καθημερινό, καθολικό). 
Επίσης τηρεί αρχείο χρηματικών ενταλμάτων που βάζει 
σε ειδικούς φακέλους κατά κωδικό αριθμό χωριστά για 
κάθε έτος. 

• Επιμελείται μέσα στις νόμιμες προθεσμίες την από¬ 
δοση λογαριασμού του Προέδρου στο διοικητικό συμ¬ 
βούλιο για τις χωρίς δημοπρασία εκτελέσεις έργων, ερ¬ 
γασιών, μεταφορών και προμηθειών. 

• Φροντίζει για την προμήθεια όλων των ειδών και υλι¬ 
κών που χρειάζονται οι υπηρεσίας του Αθλητικού Οργανι¬ 
σμού καθώς και το υλικό που είναι αναγκαίο για την λει¬ 
τουργία των αθλητικών προγραμμάτων που γίνονται με 
απευθείας ανάθεση Προέδρου ή πρόχειρο μειοδοτικό 
διαγωνισμό και μεριμνά για την υπογραφή των πρωτο¬ 
κόλλων παραλαβής και την παράδοση αυτών στην απο¬ 
θήκη του Αθλητικού Οργανισμού, ή στα καθ’ ύλη αρμόδια 
γραφεία. 

• Πριν προβεί σε οποιαδήποτε προμήθεια ή ανάθεση 
εργασίας παρακολουθεί τις υπάρχουσες πιστώσεις που 
είναι γραμμένες στον προϋπολογισμό. 

• Καταρτίζει τα σχέδια των όρων δημοπρασιών, επιμε¬ 
λείται την έγκαιρη δημοσίευση τους μέσα στα προβλεπό- 
μενα από τον κανονισμό προμηθειών ή εργασιών (συμβά¬ 
σεις, πρωτόκολλα παραλαβής, βεβαιώσεις καλής εκτέλε¬ 
σης κ.λ.π.) και τα υποβάλλει στο γραφείο του Λογιστικού 
για εκκαθάριση της δαπάνης. 

• Φροντίζει για την διενέργεια διαγωνισμών και την έκ¬ 
δοση μελετών που σχετίζονται με τις σχετικές προμήθει¬ 
ες. 

• Μεριμνά για την αποθήκευση των προμηθευόμενων 
υλικών, την ταξινόμηση τους, τη διαφύλαξη, την συντή¬ 
ρηση σε καλή κατάσταση και την διανομή ύστερα από 
εντολή του προϊστάμενου. 

• Τηρεί και ενημερώνει το βιβλίο υλικών και εκδίδει τα 
σχετικά δελτία εισαγωγής αυτών από την αποθήκη. 

• Συντάσσει την γενική απογραφή των κινητών περιου¬ 
σιακών στοιχείων του Αθλητικού Οργανισμού. 

• Εισηγείται την εκποίηση άχρηστου υλικού του Αθλη¬ 
τικού Οργανισμού. 

2. ΤΜΗΜΑ ΑΘΛΗΤΙΚΗΣ ΑΝΑΠΤΥΞΗΣ ΠΟΛΙΤΙΣΤΙΚΩΝ 
ΔΡΑΣΤΗΡΙΟΤΗΤΩΝ ΚΑΙ ΔΙΑΧΕΙΡΙΣΗΣ ΑΘΛΗΤΙΚΩΝ ΠΡΟ¬ 
ΓΡΑΜΜΑΤΩΝ 

Γραφείο Προϊσταμένου 

• Πρόί'σταται επιβλέπει και συντονίζει τους υπαλλή¬ 
λους του τμήματος του. 

• Κατανέμει τους γυμναστές ανάλογα με την ειδικότη¬ 
τα τους στα αντίστοιχα τμήματα των ακαδημιών επιμερί¬ 
ζοντας και τις ώρες εργασίας τους ανάλογα με τους εγ¬ 
γεγραμμένους σε κάθε τμήμα δημότες. 

• Παρακολουθεί τις ώρες εργασίας των γυμναστών και 
παραδίδει τα σχετικά παραστατικά στο γραφείο προσω¬ 
πικού και οικονομικής διαχείρισης για την πληρωμή τους, 

• Εισηγείται στο Δ.Σ. με την συνεργασία του αρμόδιου 
γραφείου για θέματα που σχετίζονται με την λειτουργία 
των προγραμμάτων άθλησης, των αθλητικών εκδηλώσε¬ 
ων, της διεξαγωγής αγώνων σε τοπικό ή υπέρ τοπικό επί¬ 
πεδο. 

• Έχει την ευθύνη υποβολής των προτάσεων υλοποίη¬ 
σης αθλητικών προγραμμάτων στην Γ.Γ.Α. ή σε οποιοδή- 
ποτε άλλο φορέα και παρακολουθεί σε περίπτωση έγκρι¬ 
σης τους την υλοποίηση αυτών, αποστέλλοντας τα σχετι¬ 
κά προς το γραφείο φυσικής Αγωγής και λοιπούς 
εμπλεκόμενους φορείς έγγραφα. 

• Έχει την ευθύνη συντονισμού όλων των εκδηλώσεων 
μαζικού σχολικού ή σωματειακού αθλητισμού που πραγ¬ 
ματοποιεί ο Αθλητικός Οργανισμός κατά την διάρκεια του 
έτους. 

• Είναι αρμόδιος για την ορθή χρήση των αθλητικών 
χώρων του Δήμου καταρτίζοντας τα προγράμματα λει¬ 
τουργίας αυτών. 

• Επιμελείται των τεχνικών παρεμβάσεων που σχετίζο¬ 
νται με την αθλητική υποδομή του Αθλητικού Οργανισμού 
και εισηγείται στις αρμόδιες υπηρεσίες του Δήμου θέμα¬ 
τα που σχετίζονται με την βελτίωση, συντήρηση ή κατα¬ 
σκευή αθλητικών χώρων. 

Α) Γ ραφείο προώθησης λειτουργίας αθλητικών ακαδη¬ 
μιών και επίβλεψης αθλητικών χώρων 

• Αναλαμβάνει την φροντίδα προώθησης και λειτουρ¬ 
γίας των ακαδημιών ενόργανης ρυθμικής γυμναστικής, 
μπάσκετ, βόλεϊ, χάντμπολ, τένις παιδιών και ενηλίκων, 
αθλοπαιδιών γυμναστικής γυναικών κ.λ.π. αθλητικών 
προγραμμάτων. 


• Εξυπηρετεί τους δημότες που ενδιαφέρονται να 
αθληθούν πραγματοποιώντας τις εγγραφές των δη μοτών 
ανάτμήμα. 

• Παρακολουθεί τις πραγματοποιούμενες ανά κέντρο 
ώρες άθλησης ενημερώνοντας τον προϊστάμενο για τυ¬ 
χόν απουσίες γυμναστών, αναπληρώσεις ωρών και φρο¬ 
ντίζει για την καθημερινή σωστή λειτουργία των τμημά¬ 
των άθλησης διοχετεύοντας στους γυμναστές το απαι- 
τούμενο υλικό. 

• Τηρεί φάκελο με τους απασχολούμενους ανά κέντρο 
γυμναστές, τα προγράμματα άθλησης ανά χώρο και το 
αθλητικό υλικό πού τους αναλογεί. 

• Παρακολουθεί με το μηχανογραφημένο πρόγραμμα 
λειτουργίας των ακαδημιών την κίνηση των αθλουμένων. 

• Φροντίζει για την επίβλεψη των αθλητικών χώρων που 
χρησιμοποιεί ο Αθλητικός Οργανισμός, την συντήρηση 
τους, την αποκατάσταση τυχόν ζημιών. 

• Επιμελείται την καθαριότητα των χώρων αυτών κα¬ 
ταρτίζοντας και επιτηρώντας το πρόγραμμα καθαριότη¬ 
τας αυτών. 

Β) Γ ραφείο δημόσιων σχέσεων, σχεδιασμού-διοργάνω- 
σης αθλητικών και πολιτιστικών εκδηλώσεων 

• Ενημερώνει τους δημότες για την αποστολή του Νο¬ 
μικού Προσώπου τις υπηρεσίες που προσφέρει και τον 
τρόπο λειτουργίας του. 

• Φροντίζει για την υλοποίηση των αθλητικών εκδηλώ¬ 
σεων, αγώνων, την σύνταξη και έκδοση των σχετικών ενη¬ 
μερωτικών εντύπων. 

• Εξυπηρετεί τους αθλητικούς συλλόγους της πόλης 
τηρώντας φάκελο αλληλογραφίας με καθένα από αυ¬ 
τούς. 

• Έχει την ευθύνη συνεργασίας με όλους τους εμπλε¬ 
κόμενους με τον Αθλητισμό φορείς της πόλης, αθλητικά 
σωματεία, ή φορείς της πολιτείας που ασχολούνται με 
τον αθλητισμό. 

• Τηρεί κατάλογο με ονόματα και διευθύνσεις οργανώ¬ 
σεων, σωματείων, προσωπικοτήτων που ασχολούνται με 
τον αθλητισμό. 

• Επίσης μεριμνά για την απονομή τιμητικών διακρίσε¬ 
ων σε αθλητές και σωματεία. 

Γ) Γ ραφείο προώθησης και λειτουργίας αθλητικών ακα¬ 
δημιών, κολυμβητηρίου, επίβλεψης χώρων κολυμβητηρί¬ 
ου, σχεδιασμού) και διοργάνωσης αθλητικών και πολιτι¬ 
στικών εκδηλώσεων 

• Αναλαμβάνει την φροντίδα προώθησης και λειτουρ¬ 
γίας των ακαδημιών που σχετίζονται με το κολυμβητήριο. 

• Εξυπηρετεί τους δημότες που ενδιαφέρονται να 
αθληθούν πραγματοποιώντας τις εγγραφές των δη μοτών 
ανάτμήμα. 

• Παρακολουθεί τις πραγματοποιούμενες ανά κέντρο 
ώρες άθλησης ενημερώνοντας τον προϊστάμενο για τυ¬ 
χόν απουσίες γυμναστών, αναπληρώσεις ωρών και φρο¬ 
ντίζει για την καθημερινή σωστή λειτουργία των τμημά¬ 
των άθλησης διοχετεύοντας στους γυμναστές το απαι- 
τούμενο υλικό. 

• Τηρεί φάκελο με τους απασχολούμενους ανά κέντρο 
γυμναστές, τα προγράμματα άθλησης ανά χώρο και το 
αθλητικό υλικό που τους αναλογεί. 

• Παρακολουθεί με το μηχανογραφημένο πρόγραμμα 
λειτουργίας των ακαδημιών την κίνηση των αθλουμένων. 

• Φροντίζει για την επίβλεψη των αθλητικών χώρων που 
χρησιμοποιείτο κολυμβητήριο, την συντήρηση τους, την 
αποκατάσταση τυχόν ζημιών. 

• Επιμελείται την καθαριότητα των χώρων αυτών κα¬ 
ταρτίζοντας και επιτηρώντας το πρόγραμμα καθαριότη¬ 
τας αυτών. 

3. ΤΜΗΜΑ ΚΑΤΑΣΚΕΥΗΣ ΚΑΙ ΣΥΝΤΗΡΗΣΗΣ ΑΘΛΗΤΙ¬ 
ΚΏΝ ΕΓΚΑΤΑΣΤΑΣΕΩΝ 

Α) Αρμοδιότητες Γραφείου Συντήρησης και Κατασκευ¬ 
ών των Αθλητικών Έργων και Εγκαταστάσεων 

• Εισηγείται στο Δ.Σ. για την εκτέλεση συντήρησης ή 
κατασκευής, και υπολογίζει τις απαιτούμενες δαπάνες. 

• Παρακολουθεί την εκτέλεση της συντήρησης ή κατα¬ 
σκευής τεχνικά και απολογιστικά ή σε συνεργασία με ερ¬ 
γολάβο Δ.Ε. ή εμπειροτέχνη όπως προβλέπεται από τις 
σχετικές διατάξεις για τα δημόσια έργα. 

• Επιβλέπει τις εργασίες μαζί με τον υπεύθυνο του Δ.Σ. 

• Ευθύνεται για την φύλαξη, συντήρηση, επισκευή του 
υλικού και μέσων εξοπλισμού των χώρων άθλησης. 

• Τηρεί ενημερωτικά μητρώα για όλες τις εγκαταστά¬ 
σεις και το υλικό. 

• Προσδιορίζειτα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθεια σε 
ετήσια βάση. 

• Φροντίζει για τον προσδιορισμό των αναγκών στο 
προσωπικό του γραφείου και εισηγείται σχετικά στο Δ.Σ. 

• Φροντίζει για την αναζήτηση των απαιτούμενων στα¬ 
τιστικών στοιχείων για ό,τι αφορά την συντήρηση των 
εγκαταστάσεων και του υλικού. 

• Συνεργάζεται με το άλλο γραφείο για θέματα συναρ- 
μοδιότητας. 

• Φροντίζει και έχειτην ευθύνη για την συντήρηση όλων 
των εγκαταστάσεων ενός χώρου άθλησης και συγκεκρι¬ 
μένα: 

Α. των κτιριακών εγκαταστάσεων 

Β. των ηλεκτρολογικών εγκαταστάσεων 

Γ. των υδραυλικών και θερμοϋδραυλικών εγκαταστά¬ 
σεων 

Δ. των υπαίθριων εγκαταστάσεων 

Ε. του χλοοτάπητα 

Στ. των κήπων - παρτεριών 

Ζ. κλάδεμα, κόψιμο χόρτων, λίπανση, ράντισμα, σκάψι¬ 
μο 

• Έχει την ευθύνη της χάραξης των γραμμών στον αγω¬ 
νιστικό χώρο, με ράμμα και μέτρηση των αποστάσεων. 

• Σε συνεννόηση με τον συντηρητή του χλοοτάπητα κα¬ 
θορίζει τις προπονήσεις των ποδοσφαιρικών σωματείων 

• Συντάσσει σχετικές εκθέσεις που αφορούν την συ¬ 
ντήρηση, βελτίωση και λειτουργία αυτών και ενημερώνει 
έγκαιρα το Δ.Σ. 

• Τηρεί βιβλίο χρέωσης κινητής και ακίνητης περιου¬ 
σίας καθώς επίσης και βιβλίο εσόδων και εξόδου τεχνο¬ 
λογικού και λοιπού εξοπλισμού. 

• Φροντίζει για την μεταφορά, εγκατάσταση και λει¬ 
τουργία του απαραίτητου εξοπλισμού στους χώρους που 
διοργανώνονται οι δραστηριότητες του Ν.Π.Δ.Δ. 

• Γενικά έχει την ευθύνη της φύλαξης, καθαριότητας 
και ευπρεπισμού των εγκαταστάσεων των αθλητικών και 
κοινόχρηστων χώρων εντός αυτών. 

• Κάθε εργασία, τροποποίηση, αλλαγή, επέκταση μη¬ 
χανολογικού, ηλεκτρολογικού, υδραυλικής εγκατάστα¬ 
σης του σχεδίου χώρων άθλησης γίνεται με τις διατάξεις 
του Δ.Κ.Κ. 


Άρθρο 5° 

Όταν το Νομικό Πρόσωπο λειτουργεί σε επίπεδα γρα¬ 
φείου, στην αρμοδιότητα του ανήκει η άσκηση όλων των 
αρμοδιοτήτων του Νομικού Προσώπου. 

Άρθρο 6° 

Προσόντα διορισμού κατά κατηγορία, κλάδο και ειδικό¬ 
τητα ορίζονται τα προβλεπόμενα στα π.δ. 3771987 & 
22/1990. 

Άρθρο 7° 

1) Για το διορισμό, τα καθήκοντα, το χρόνο εργασίας, 
την αστική ευθύνη, τα δικαιώματα, τις μεταβολές της υπη¬ 
ρεσιακής κατάστασης, τα πειθαρχικά αδικήματα, τις ποι¬ 
νές και τη λύση της υπαλληλικής σχέσης των μόνιμων 
υπαλλήλων που προβλέπονται από τον παρόντα Ο.Ε.Υ. 
έχουν ισχύ οι διατάξεις των νόμων 1188/1981 και 
2190/1984 όπως ισχύουν σήμερα. 

2) Γιατο προσωπικό με σύμβαση εργασίας ιδιωτικού δι¬ 
καίου, έχουν εφαρμογή οι διατάξεις του π.δ. 410/1995 και 
της εργατικής Νομοθεσίας, όπως ισχύουν σήμερα. 

Άρθρο 8° 

Προϊστάμενος τμήματος ορίζεται υπάλληλος που προ¬ 
έρχεται από τις κατηγορίες ΠΕ και ελλείψει αυτού από 
ΤΈ. και ελλείψει αυτού από ΔΕ. 

Άρθρο 9° 

Οι αρμοδιότητες που καθορίζονται από τον παρόντα 
ΟΈ. Υ ασκούνται από τις ανάλογες υπηρεσίες, τμήματα 
και γραφεία. Η κατανομή του προσωπικού θα αποφασίζε- 
ται από τον Πρόεδρο του Αθλητικού Οργανισμού, ανάλο¬ 
γα με τις ανάγκες της υπηρεσίας. 

Άρθρο 10° 

Τακτικές Οργανικές Θέσεις Δημοσίου Δικαίου 

Οι θέσειςτων κατηγοριών ΠΕ, ΤΕ καιΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτι- 
κός). 

Οι θέσεις των κατηγοριών ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού στις θέσεις αυτές είναι τα προ¬ 
βλεπόμενα από το π.δ. 50/2001, καθώς και εκείνα που 
μπορεί να ορίζονται με την προκήρυξη πλήρωσης θέσεων 
μετά από αίτημα και σχετική έγκριση του ΑΣΕΠ. 

Οι θέσεις που προβλέπονται ανά κατηγορία και κλάδο 
είναι οι ακόλουθες: 

• Δύο (2) Π.Ε.10 Καθηγητών Φυσικής Αγωγής 

• Μίας (1) Τ.Ε.17 κλάδου Διοικητικού Λογιστικού 

• Δύο (2) Δ.Ε.1 κλάδου Γραμματέων 

• Τρεις (3) ΥΕ1 κλάδου Γενικών καθηκόντων. 

Άρθρο 11 ° 

Εποχικό Προσωπικό σε Σχέση Εργασίας Ιδιωτικού Δι¬ 
καίου ορισμένου Χρόνου 

• Πέντε (5) ΠΕ 10 γυμναστές. 

• Δυο (2) ΥΕ εργάτες καθαριότητας 

• Τρεις (3) εποχικού προσωπικού διαφόρων ειδικοτή¬ 
των 

ΑΚΡΟΤΕΛΕΥΤΑΙΟ ΑΡΘΡΟ 

Από την ψήφιση του παραπάνω Οργανισμού Εσωτερικής 
Υπηρεσίας, προκαλείται δαπάνη σε βάρος του προϋπολο¬ 
γισμού οικονομικού έτους 2004, όπου σύμφωνα με την 

παρ. 5 του άρθρου 5 του ν. 2307/1995 τίθενται οικονομικές 
προϋποθέσεις για την σύσταση των νέων θέσεων, σύμφω¬ 
να με τις οποίες για την σύσταση κάθε νέας τακτικής θέσης 
θα πρέπει ο μέσος όρος των τακτικών εσόδων των δύο τε¬ 
λευταίων ετών να είναι διπλάσιος του ποσού στο οποίο 
ανέρχεται η ετήσια δαπάνη του βασικού μισθού του κατα¬ 
ληκτικού κλιμακίου των προτεινόμενων θέσεων πολλαπλα- 
σιαζόμενης της δαπάνης επί δύο (2), δηλαδή η δαπάνη μι¬ 
σθοδοσίας των νέων θέσεων ανέρχεται στο ποσό των 
203.520 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Αυγούστου 2005 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 07/ΔΤΑ/11975 (2) 

Έγκριση Οργανισμού Εσωτερικής Υπηρεσίας του Ανα¬ 
πτυξιακού Συνδέσμου Τροιζηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Τοπι¬ 
κή Αυτοδιοίκηση & άλλες διατάξεις». 

2. Τις διατάξεις του άρθρου 16 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

3. Τις διατάξειςτου άρθρου 198παρ.2τουπ.δ. 410/1995. 

4. Τις διατάξειςτου άρθρου 12του ν. 1188/1981, όπως 
έχει αντικατασταθεί και τροποποιηθεί από τις διατάξεις 
του άρθρου 26 του ν. 1832/1989, της παρ. 6 άρθρο 26 του 
ν. 2130/1993 (ΦΕΚΑ71962), καθώς και της παρ. 5 άρθρο 
8 ν. 2307/1995 (ΦΕΚΑ'/113). 

5. Την οικ. 16978/12.11.2003 (ΦΕΚ/1693/Β 718.11.2003) 
απόφαση σχετικά με μεταβίβαση αρμοδιοτήτων και εξου¬ 
σίας υπογραφής με εντολή Γ ενικού Γ ραμματέα στο Γ ενι¬ 
κό Δ/ντή Περιφέρειας. 

6. Την 10/2005 απόφαση του Διοικητικού Συμβουλίου 
του Αναπτυξιακού Συνδέσμου Τροιζηνίας. 

7. Το 15ο/2005 πρακτικό του Υπηρεσιακού Συμβουλίου 
Προσωπικού ΟΤΑΔ.Νίκαιας (θέμα 7ο), αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Αναπτυξιακού Συνδέσμου Τροιζηνίας ως εξής: 

ΚΕΦΑΛΑΙΟ Α': 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο Ιο 

Τις υπηρεσίες του Ν.Π.Δ.Δ. Αναπτυξιακού Συνδέσμου 
Τροιζηνίας συγκροτούν: 

Α. Το αυτοτελές γραφείο Προέδρου 

Β. Το αυτοτελές τμήμα οικονομικών και διοικητικών 
υπηρεσιών 

Άρθρο 2ο 

1 .Το γραφείο Προέδρου περιλαμβάνει 

α. Το γραφείο Προέδρου. 

2.Το αυτοτελές γραφείο Διοικητικών και οικονομικών 
υπηρεσιών περιλαμβάνει: 

α. Το γραφείο Διοικητικών και οικονομικών υπηρεσιών 
του Συνδέσμου. 

β. Το γραφείο καθαριότητας. 


ΚΕΦΑΛΑΙΟ Β' 

ΠΡΟΣΩΠΙΚΟ -ΟΡΓΑΝΙΚΕΣ ©ΕΣΕΙΣ 

Άρθρο 3ο 

Τακτικές Οργανικές θέσεις Δημοσίου Δικαίου 
Μονίμου Προσωπικού 

Κατηγορία ΔΕ 

Κλάδος ΔΕΙ Διοικητικού 

Μία (1) θέση με βαθμό Δ-Α, (Δ-εισαγωγικός έως Α-κα- 
ταληκτικός). 

Κλάδος ΔΕ29 οδηγών 

Μία (1) θέση με βαθμό Δ-Α Τ 

Κατηγορία ΥΕ 

Κλάδος ΥΕ 16 εργατών καθαριότητας 

Δύο (2) θέσεις με βαθμό Ε-Β 

Άρθρο 4ο 

Για τον διορισμό, τα καθήκοντα, την αστική ευθύνη τα 
δικαιώματα, τις μεταβολές, τα πειθαρχικά αδικήματα, τις 
ποινές, την λύση της υπαλληλικής σχέσης των μονίμων 
υπαλλήλων που προβλέπονται από τον παρόντα οργανι¬ 
σμό έχουν ισχύ οι διατάξεις του ν. 1188/1981 και 
2190/1994 όπως ισχύουν σήμερα. 

Άρθρο 5ο 

Προϊστάμενος όλων των υπηρεσιών του Συνδέσμου εί¬ 
ναι ο Πρόεδρος του Συνδέσμου. 

Άρθρο 6ο 

Αρμοδιότητες Υπηρεσιακών Μονάδων 

1. ΓΡΑΦΕΙΟ ΠΡΟΕΔΡΟΥ 

Διεξάγει κάθε υπηρεσία που του αναθέτει ο Πρόεδρος 

2. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

- Τηρείτο γενικό πρωτόκολλο του Συνδέσμου καθώς και 
τα σχετικά βιβλία. 

- Τηρεί το γενικό αρχείο εγγράφων. 

- Πραγματοποιεί κάθε είδους δακτυλογράφηση και 
αναπαραγωγή εγγράφων που του ζητείται από την υπη¬ 
ρεσία του Συνδέσμου. 

- Διεκπεραιώνει την αλληλογραφία και φροντίζει για την 
επίδοση εγγράφων. 

- Μεριμνά για την δημοσίευση κάθε είδους ανακοινώσε¬ 
ων. 

- παρέχει στα όργανα διοίκησης την απαραίτητη γραμ¬ 
ματειακή υποστήριξη για την διευκόλυνση του έργου 
τους 

- Διεκπεραιώνει την διαδικασία συνεδριάσεων του διοι¬ 
κητικού Συμβουλίου και της Εκτελεστικής Επιτροπής του 
Συνδέσμου 

- Ετοιμάζει τον φάκελο θεμάτων της ημερήσιας διάτα¬ 
ξης για τις συνεδριάσεις του Δ.Σ. και ΕΈ. 

- Μεριμνά για την επίδοση των προσκλήσεων -με περι¬ 
λήψεις των θεμάτων στα μέλη του Δ.Σ. και ΕΈ. όπως ορί¬ 
ζει ο Νόμος 

- Τηρεί τα πρακτικά των Συνεδριάσεων Δ.Σ. και ΕΈ. και 
τα καταχωρεί σε ειδικό βιβλίο 

- Συντάσσει τις αποφάσεις του Δ.Σ. και ΕΈ. και φροντί¬ 
ζει για την υποβολή των αντιγράφων σε κάθε υπηρεσία 
πρόσωπο ή αρχή ,όπως ο νόμος ορίζει. 

- Τηρεί τα μητρώα και τους ατομικού φακέλους για το 
προσωπικό του Συνδέσμου με οποιαδήποτε σχέση εργα¬ 
σίας. 

- Εφαρμόζει τις νόμιμες διαδικασίες για προσλήψεις, 
διορισμούς μεταβολές μισθολογικές, προαγωγές μετα¬ 
τάξεις, παραιτήσεις, άδειες ασθένειας κ.λ.π. 

- Τηρεί βιβλίο αδειών προσωπικού 

- Καταρτίζει τα σχέδια οργανισμού Εσωτερικής Υπηρε¬ 
σίας 

- Μεριμνά για την μισθοδοσία του προσωπικού (έκδοση 
χρηματικών ενταλμάτων κ.λ.π.) καθώς και κάθε επερχό- 
μενη μεταβολή της μισθοδοσίας και φροντίζει για την 
εντός των προβλεπομένων προθεσμιών καταβολής των 
αποδοχών στους δικαιούχους. 

- Συντάσσει μισθολογικές καταστάσεις του προσωπι¬ 
κού του Συνδέσμου με οποιαδήποτε σχέση εργασίας. 

- Διεκπεραιώνει τις διαδικασίες έκδοσης χρηματικών 
ενταλμάτων πληρωμής 

- Μετά από απόφαση του Δ.Σ. ή της Ε.Ε. του Συνδέσμου 
για έργα ή προμήθειες την ταμειακή υπηρεσία του Συνδέ¬ 
σμου διενεργεί το Δημόσιο Ταμείο και σε περίπτωση που 
το δημόσιο ταμείο δεν θα μπορεί στο μέλλον να εξυπηρε¬ 
τήσει διατηρεί η υπηρεσία το δικαίωμα μετά από απόφα¬ 
ση της να ανατεθεί η διεξαγωγή της ταμειακής υπηρεσίας 
του Συνδέσμου σε κάποιον Δήμο μέλος του Συνδέσμου. 

- Διαφυλάσσει αντίγραφα των ενταλμάτων. 

Παρακολουθεί την πορεία εσόδων-εξόδων και ενημε¬ 
ρώνει τον Πρόεδρο του Συνδέσμου 

- Τηρεί τα υπό του νόμου προβλεπόμενα βιβλία. 

- Διεκπεραιώνει τις διαδικασίες σύναψης δανείων. 

- Παρακολουθεί την πορεία του υπό του Διοικητικού 
Συμβουλίου του Συνδέσμου καταρτισθέντος προϋπολο¬ 
γισμού εσόδων-εξόδων, φροντίζει για την πιστή εφαρμο¬ 
γή του καθώς και για την έγκαιρη υποβολή του στις αρ¬ 
μόδιες υπηρεσίες αμέσως μετά την σύνταξη του. 

- Επιμελείται των νομίμων διαδικασιών μίσθωσης ή εκ¬ 
ποίησης κινητής ή ακίνητης περιουσίας του Συνδέσμου. 

Εισηγείται και διατυπώνει προτάσεις για θέματα της αρ¬ 
μοδιότητας του. 

Άρθρο 7ο 

Ακροτελεύτειο Άρθρο 

Στον Προϋπολογισμό του Συνδέσμου υπάρχουν πιστώ¬ 
σεις στους αντίστοιχους κωδικούς αριθμούς για την κά¬ 
λυψη της μισθοδοσίας του προσωπικού που θα ενταχθεί 
σύμφωνα με το Άρθρο 3 του παρόντος οργανισμού. 

Η μελλοντική επιβάρυνση του προϋπολογισμού του 
Συνδέσμου από την παρούσα απόφαση δεν είναι δυνατό 
να υπολογισθεί. 

Σύμφωνα με την παρ. 5του άρθρου 8του ν. 2307/1995 
για τις θέσεις που συστήνονται με τον παρόντα Ο.Ε.Υ., ο 
μέσος όρος των τακτικών εσόδων των δύο (2) τελευταίων 
ετών είναι ο διπλάσιος του ποσού στο οποίο ανέρχεται η 
ετήσια δαπάνη του καταληκτικού κλιμακίου των προτει- 
νόμενων θέσεων πολλαπλασιαζόμενης της δαπάνης αυ¬ 
τής επί δύο (2). 

Επομένως, υπάρχει η οικονομική προϋπόθεση για την 
σύσταση των οργανικών θέσεων. 

Η ισχύς του παρόντος οργανισμού αρχίζει από την δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Αυγούστου 2005 
Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 


Αριθμ. 4686 (3) 

Παράταση ισχύος απαγόρευσης κυνηγίου ορισμένου 
χρόνου στις θέσεις « Αλωνάκι - Ασπρομάτι - Πουρί- 
Κουτσοπυργάκι - Μαρούλα» περιφέρειας Δήμου Ση- 
πιάδος Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 ν.δ. 86/1969 
(ΦΕΚ 7/Α/11.1.1969) του Δασικού Κώδικα όπως τροπο¬ 
ποιήθηκαν με τις διατάξεις του 7 ν. 177/1975 (ΦΕΚ 205/ 
Α'/1975) καθώς και τις διατάξεις του ν. 2637/1998 (ΦΕΚ 
200/Α727.8.2000). 

2. Την 414985/29.11.1985 (ΦΕΚ 757/Β718.12.1985) κοι¬ 
νή απόφαση των Υφυπουργού Εθνικής Οικονομίας και 
Αναπληρωτή Υπ. Γεωργίας (μέτρα διαχείρισης της 
άγριας πτηνοπανίδας), όπως αυτή τροποποιήθηκε με την 
294283/23.12.1997 (ΦΕΚ 68/Β74.2.1998) κοινή απόφαση 
των Υπουργών Εθνικής Οικονομίας και Γεωργίας. 

3. Την υπ’αριθμ. 1860/12.4.2001 (ΦΕΚ421/ΒΊ2.4.2001) 
απόφαση του Γενικού Γραμματέα Περιφέρειας Θεσσα¬ 
λίας Μεταβίβαση αρμοδιοτήτων και εξουσιοδότηση υπο¬ 
γραφής αποφάσεων» 

4. Την υπ’ αριθμ. 2887/2.7.2002 αρχική απόφαση του Γ ε¬ 
νικού Γ ραμματέα Περιφέρειας Θεσσαλίας, με την οποία 
απαγορεύτηκετο κυνήγι στις θέσεις «Αλωνάκι-Πουρί-Κου- 
τσοπυργάκι - Ασπρομάτι - Προσήλια» περιφέρειας Δήμου 
Σηπιάδος, σε έκταση 7.500 στρ., και την υπ’ αριθμ. 3967/ 

29.7.2004 τροποποιητική απόφαση του Γενικού Γραμμα¬ 
τέα Περιφέρειας Θεσσαλίας για απαγόρευση κυνηγίου 
ορισμένου χρόνου, με την οποία συμπεριελήφθη στην 
αρχική απόφαση απαγόρευσης, έκταση 2.300 στρ. (ήτοι 
συνολικά 9.800 στρ.) με σκοπό την προστασία της άγριας 
πανίδας, την αύξηση του πληθυσμού της, καθώς και την 
διατήρηση της βιολογικής ποικιλότητας, αποφασίζουμε: 

Παρατείνουμε την ισχύ απαγόρευσης κυνηγίου ορισμέ¬ 
νου χρόνου, στις θέσεις «Αλωνάκι-Ασπρομάτι-Πουρί- 
Κουτσοπυργάκι-Μαρούλα» περιφέρειας Δήμου Σηπιά¬ 
δος, σε έκταση 9.800 στρεμ. με σκοπό την προστασία της 
άγριας πανίδας, και την διατήρηση της βιολογικής ποικι¬ 
λότητας. 

Η απαγόρευση κυνηγίου ισχύει ένα (1) χρόνο, από 

20.8.2005 μέχρι 19.8.2006. 

Η έκταση απαγόρευσης κυνηγίου .απεικονίζεται στον 
επισυναπτόμενο με κλίμακα 1: 40.000 χάρτη, και ορίζεται 
ως εξής: 

Αρχίζει από την διασταύρωση του επαρχιακού δρόμου 
Αργαλαστής-Λαύκου με αγροτοδασικό δρόμο προς Άγιο 
Αθανάσιο, τον οποίο ακολουθεί μέχρι συναντήσεως αγρο- 
τοδασικού δρόμου που οδηγεί στις υδρομαστεύσεις 
Ασπρομάτι, τον οποίο ακολουθεί ως τις υδρομαστεύσεις. 

Από τις υδρομαστεύσεις Ασπρομάτι, ακολουθεί ρέμα 
Αγίου Αθανασίου μέχρι Πουρί, ακολουθεί χαρακτηριστι¬ 
κό μονοπάτι προς θέση Κουτσοπυργάκι όπου συναντεί 
το τέλος του υπάρχοντος αγροτοδασικού δρόμου Κάτω 
Κακόρεμα - Μπιμπδέικο, ακολουθεί τον δρόμο αυτό μέ¬ 
χρι την θέση Μπιμπδακέικο όπου συναντεί τον κοινοτικό 
δρόμο Προμυρίου-Κατηγιώργη την οποία ακολουθεί μέ¬ 
χρι το Προμύρι. Από εκεί ακολουθεί τον επαρχιακό δρό¬ 
μο Προμυρίου-Βόλου μέχρι συναντήσεως της διασταύ¬ 
ρωσης με αγροτοδασικό δρόμο προς Άγιο Αθανάσιο 
όπου και άρχισε. 

Η τήρηση αυτής αντίθετοι στα όργανα της Δασικής 
Υπηρεσίας, της Ελληνικής Αστυνομίας, της Αγροφυλα¬ 
κής , τους Δημοτικούς και Κοινοτικούς υπαλλήλους (άρ¬ 
θρο 289 παρ. 1 του ν.δ. 86/1969) και τις Κυνηγετικές Ορ¬ 
γανώσεις. 

Οι παραβάτες της παρούσας τιμωρούνται με τις διατά¬ 
ξεις του άρθρου 287 ν.δ. 86/1969 Δασικού Κώδικα, όπως 
τροποποιήθηκε με το άρθρο 16 ν.δ. 996/1971 και με το 
άρθρο 12 του ν. 177/1975. 


Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 9 Αυγούστου 2005 

Με εντολή Γενικού Γραμματέα Περιφέρειας 
Ο Δασάρχης Βόλου 
ΚΩΝ/ΝΟΣ ΜΑΛΚΑΣ 

ΠΕΡΙΦΕΡΕΙΑ ΘΕΣΣΑΛΙΑΣ 
Δ/ΝΣΗ ΔΑΣΩΝ ΜΑΓΝΗΣΙΑΣ 
ΔΑΣΑΡΧΕΙΟ ΒΟΛΟΥ 



ΧΑΡΤΗΣ : απαγόρευσης κυνηγιού ορισμένου χρόνου στις θέσεις 

«Αλωνάκι - Ασπρομάτι - Πουρί - Κουτσοπυργάκι - Μαρούλα» περιοχής Δήμου 
Σηπιάδος, Νομού Μαγνησίας. 

Κλίμακα 1 : 40.000 

Όρια υπάρχουσας απαγόρευσης κυνηγιού έκτασης 7.500 στρεμμάτων 
" Όρια επέκτασης απαγόρευσης κυνηγιού έκτασης 2.300 στρεμμάτων 
Συνολική έκταση απαγόρευσης κυνηγιού 9.800 στρέμματα 

